Dongtinghu
Dongtinghu (kin. 洞庭湖, pinyin: Dòngtíng Hú) – didelis ir seklus ežeras rytinėje Kinijoje, Hunano valstijos šiaurės rytuose, Dzjanhano lygumoje, dešiniojoje Jangdzės upės slėnio dalyje. Ežero plotas labai svyruoja priklausomai nuo sezono: nuo 4000-5000 km² žiemą iki 10-12 tūkst. km² vasarą, patvinus Jangdzės upei. Vandens lygio metinė amplitudė 10-15 m. Į Duntinhu suteka Sjandziango, Juandziango, Lišujaus, Dzišujaus ir kitos upės. Protakomis jungiasi su Jangdze iš kurios priima 40-60 % jos potvynio vandenų. Yra salų (Junšanas ir kt.). Ežeras laivuojamas, vystoma žvejyba. Apylinkėse auginami ryžiai. Dongtinghu gyvena reti Kinijos ežeriniai delfinai. Ežere rengiamos drakono valčių lenktynės. Pagrindiniai pakrančių miestai: Jijangas, Juejangas, Čangdė.